ควบคุมการเลียของสุนัข ฝึกสุนัขไม่ให้เลีย
ถ้าสุนัขของคุณเลียที่ตัวของคุณเพราะต้องการความสนใจหรือความรัก หากคุณไม่ให้สิ่งที่สุนัขต้องการจะช่วยลดพฤติกรรมนี้ได้   อย่าดุสุนัขด้วยความโกรธ เพราะการตอบสนองในแง่ลบสำหรับสุนัขแล้วก็ยังถือเป็นการตอบสนองที่เธอเลียคุณอยู่ดี ถ้าสุนัขเลียคุณนานเกินไปให้หยุดสิ่งที่กำลังทำอยู่แล้วเดินออกไปจากห้อง วิธีนี้จะทำให้สุนัขเริ่มเรียนรู้ว่าการเลียไม่ได้ผลลัพธ์ตามที่มันต้องการ ฟีโรโมนนี้รู้จักกันในชื่อย่อ DAP และได้รับการพิสูจน์แล้วว่าสามารถลดพฤติกรรมหมกมุ่นต่างๆ ที่มักมาพร้อมกับความกลัวที่จะต้องแยกจากของสุนัข  สารสังเคราะห์นี้เป็นการจำลองฟีโรโมนของแม่สุนัขที่กำลังให้นม ซึ่งจะช่วยทำให้สุนัขที่กำลังกังวลหรือกลัวสงบลงได้ มีความเป็นไปได้ว่าสุนัขอาจจะเลียตัวคุณเพราะกลิ่นหรือรสที่รู้สึกชอบ ลองใช้สบู่และโลชั่นที่ไม่มีกลิ่นดูแล้วสังเกตว่าสุนัขเลียตัวคุณน้อยลงหรือไม่ สุนัขส่วนใหญ่ไม่ชอบกลิ่นและรสจำพวกส้มหรือมะนาว แม้ว่าอาจมีข้อยกเว้นกับสุนัขบางตัว แต่คุณน่าจะลองใช้ผลิตภัณฑ์ที่มีกลิ่นส้มหรือมะนาว หรือใช้เปลือกส้มถูตามผิวหนัง ก็อาจช่วยให้สุนัขเข้ามาเลียคุณน้อยลงก็ได้ การเผาผลาญพลังงานออกไปสามารถช่วยลดพฤติกรรมไม่ดีได้ เพราะฉะนั้นหาของเล่นที่หลากหลายและเป็นของเล่นที่ทำให้สุนัขต้องใช้สมองด้วย จะช่วยลดพฤติกรรมหมกมุ่นกับการเลียลงได้ ถ้าการเลียของสุนัขเกิดจากความกังวลที่จะต้องแยกจากเจ้าของ คุณอาจจะต้องลองอีกทางเลือกคือ ปรึกษาสัตวแพทย์ให้จ่ายยาให้สุนัขของคุณ   สัตวแพทย์มักจะสั่งจ่ายยาคลอมิพรามีน (Clomipramine) ให้กับสัตว์เลี้ยงที่มีความกังวลและมีนิสัยที่เกิดจากความกดดันทางจิตใจ ซึ่งยาตัวนี้จะช่วยระงับพฤติกรรมที่เกิดจากความกังวล เช่น การเลีย   ฟลูออกซิทีน (Fluoxetine) เป็นยาอีกตัวหนึ่งที่มักจะจ่ายให้กับสัตว์เลี้ยงที่มีความกังวล ยาตัวนี้ใช้รักษาสุนัขที่มีความผิดปกติทางจิตใจโดยอาจมีผลข้างเคียงเล็กน้อย อีกวิธีที่จะช่วยลดพฤติกรรมการเลียลงก็คือการเสริมแรงให้กับพฤติกรรมอื่นที่ตรงข้ามกัน พฤติกรรมที่ตรงข้ามสำหรับกรณีนี้ก็คือ กิจกรรมที่ทำให้สุนัขต้องใช้ปากและไม่สามารถมาเลียคุณได้   เมื่อสุนัขเริ่มเข้ามาเลียคุณให้เปลี่ยนไปเล่นเกมคาบของหรือชักเย่อทันที เพื่อเป็นการเบนความสนใจของสุนัขไปจากความกังวลที่ทำให้มันเข้ามาเลีย และยังทำให้สุนัขไม่สามารถเข้ามาเลียคุณได้ระหว่างที่กำลังเล่นของเล่นอยู่   ลองพาสุนัขออกไปเดินเล่นเมื่อมันเข้ามาเลียคุณ จะช่วยสร้างเงื่อนไขให้สุนัขเข้ามาเลียเมื่อต้องการออกไปข้างนอกเท่านั้น เป็นการลดการเลียที่เกิดจากแรงผลักดันทางใจ การออกกำลังกายจะทำให้สุนัขเหนื่อย ได้ปลดปล่อยความเครียดและลดความต้องการที่จะเลียคุณลงด้วย ถ้าสุนัขเลียคุณเพราะต้องการให้คุณสนใจ ให้คุณสนใจสุนัขเมื่อมันทำตัวได้เหมาะสมเท่านั้น ซึ่งการให้รางวัลนี้จะต้องทำทันทีที่สุนัขทำพฤติกรรมนั้น เพื่อให้สุนัขเรียนรู้ว่าพฤติกรรมแบบนี้จะได้รับรางวัล การให้รางวัลในรูปแบบนี้เป็นการสอนสุนัขว่า พฤติกรรมที่สงบ “เป็นปกติ” คือสิ่งที่ต้องการ วิธีนี้จะสอนให้สุนัขรู้ว่าจะสามารถเลียได้ก็ต่อเมื่อคุณเป็นฝ่ายเริ่มก่อนเท่านั้น   เลือกคำที่จะอนุญาตให้สุนัขเลีย เช่น "เลีย" "จูบ" หรือคำอื่นที่คุณต้องการให้สุนัขเชื่อมโยงเข้ากับการเลีย ยื่นมือออกไปพร้อมกับพูดคำที่คุณเลือก โดยในช่วงเริ่มฝึกคุณอาจทาเนยถั่วเล็กน้อยไว้บนมือเพื่อให้สุนัขเข้ามาเลีย แต่วิธีนี้คุณต้องมั่นใจว่าสุนัขของคุณจะไม่ใช้ความรุนแรงกับอาหาร ออกคำสั่งที่ให้หยุดเลีย เช่น "หยุด" "พอ" หรือ "ห้ามเลีย" จากนั้นรอดูว่าสุนัขตอบสนองหรือไม่ ถ้าหยุดเลีย (แม้ว่าจะผ่านไปสักพัก) ก็ให้รางวัลกับสุนัข แต่ถ้าไม่หยุดเลีย ให้พูดคำสั่งซ้ำอีกครั้งและดึงมือออกไป ให้คำชมเมื่อสุนัขสามารถเลียและหยุดได้ตามคำสั่ง การชมเป็นสิ่งที่จำเป็นมากในการฝึกให้สุนัขทำตามคำสั่ง ถ้าคุณอยากให้สุนัขหยุดเลียคุณ คุณก็ต้องหยุดพฤติกรรมนั้นทุกครั้ง เพราะคุณจะทำให้มันสับสนหากวันนี้คุณชมเมื่อสุนัขเข้ามาเลีย แต่วันถัดมากลับดุเมื่อมันเข้ามาเลียแบบเดียวกัน สุนัขจะไม่สามารถเข้าใจได้ว่าคุณต้องการให้มันทำตัวอย่างไร จำไว้ว่าการฝึกทุกอย่างต้องใช้ความอดทน ความใส่ใจและความสม่ำเสมอ
เมินเฉยเมื่อสุนัขเลีย. ลองใช้ฟีโรโมนช่วยให้สุนัขสงบ. เปลี่ยนสบู่หรือโลชั่นของคุณ. ใช้ผลิตภัณฑ์ทาผิวกลิ่นส้ม. พยายามทำให้สุนัขใช้เวลากับของเล่น. ให้ยากับสุนัขของคุณ. เสริมแรงให้กับพฤติกรรมอื่น. ให้สุนัขออกกำลังกายมากขึ้น. ให้รางวัลเมื่อสุนัขทำพฤติกรรมที่ดี. ฝึกให้สุนัขเลียตามคำสั่ง. สม่ำเสมอ.
https://www.wikihow.com/Stop-Dogs-Licking-You https://www.wikihow.com/Stop-Dogs-Licking-You
Curbing Your Dog's Licking Training Your Dog Not To Lick